Publikasyon: 20-04-043TL Nirebisa: Mayo 2024 PAGPAPANATILING MALUSOG SA IYONG TAHANAN AT PAMILYA Bawasan ang pagkalantad ninyo sa PFAS (per- and polyfluoroalkyl substances) Para humiling ng akomodasyon ng ADA, makipag-ugnayan sa Ecology sa pamamagitan ng pagtawag sa 360-407-6700 o pag-email sa hwtrpubs@ecy.wa.gov. Para sa Washington Relay Service o TTY, tumawag sa 711 o 877-833-6341.
SAAN GINAGAMIT ANG MGA ITO AT BAKIT? Ang PFAS ay grupo ng mga kemikal na tumutulong na gumawa ng harang na hindi tinatagusan ng tubig at mantsa. Hindi ito humahalo sa tubig, kung kaya ginagamit ito ng maraming manufacturer sa mga ibinebenta nilang produkto,1,2 gaya ng: Non-stick na lutuan Waterproof na kasuotan Mga lalagyang pang-takeout Mga produktong panlinis Mga carpet at tela Foam na pamatay- sunog Mga treatment para hindi tumagos ang mantsa at tubig ANO ANG PFAS? Ang PFAS ay grupo ng mga nakalalasong kemikal sa ating mga produkto, tahanan, katawan, at kapaligiran na hindi kailanman lubusang nawawala. Hindi kailanman nawawala ang PFAS mula sa kapaligiran, kaya tinatawag ang mga ito na "mga panghabambuhay na kemikal." Kontaminado ng PFAS ang inuming tubig sa 43 estado, na nakaaapekto sa mahigit 19 na milyong tao. Ang foam na pamatay-sunog ay pinaghihinalaan bilang pangunahing pinagmumulan ng kontaminasyon ng PFAS sa inuming tubig ng ating estado. Halos 100% ng mga Amerikano ay may ilang uri ng PFAS sa kanilang dugo. 1 2
PAANO AKO MALALANTAD? Habang naluluma ang mga produkto sa iyong tahanan sa paglipas ng panahon, maaari itong maglabas ng PFAS. Halimbawa, ang pang- araw-araw na pagkaupod at pagkaluma ng iyong sopa ay maaaring maglabas ng PFAS. Pagkatapos mailabas at kumalat, naiipon ang PFAS sa alikabok at hangin sa iyong tahanan. Kasama sa iba pang pangkaraniwang paraan ng pagkalantad ang: Pagkonsumo ng kontaminadong pagkain o tubig. O Pagkadait sa mga produkto na may PFAS. Bakit nasa tubig natin ang PFAS? Ang foam na pamatay-sunog na may PFAS at nasisipsip papunta sa tubig sa ilalim ng lupa ay isang paraan kung paano nagiging kontaminado ang ating tubig. Aksiyong isinagawa para mabawasan ang pagkalantad sa PFAS Mahigit $1 milyon Gastusin para makapagpakabit ng pansala ng PFAS sa isang kontaminadong sistema ng tubig. PAANO AKO MAAAPEKTUHAN NG MGA ITO? Lason sa immune system Lason sa reproductive system Lason sa paglinang o paglaki Ilang kanser Lason sa organ
ANO ANG PUWEDE KONG GAWIN PARA MAIWASAN ANG PAGKALANTAD? Narito ang ilang hakbang na puwede mong gawin para mabawasan ang banta ng PFAS sa iyong tahanan: Bumili ng mga produkto na walang PFAS. Pigilang makapasok ang PFAS sa iyong tahanan sa pamamagitan ng pagtatanong sa mga retailer kung ano ang nasa mga produkto nila. Iwasan ang mga produktong ibinebenta bilang mga stain- at water-resistant (hindi tinatagusan ng mantsa at tubig). Tanungin ang iyong sarili, "Kailangan ba talagang maging stain resistant ng produktong ito sa tahanan ko? Puwede ko ba itong hugasan na lang nang mas madalas?" Madalas na mag-vacuum at tanggalin ang alikabok sa iyong tahanan. Puwedeng maipon ang PFAS sa alikabok at malalambot na materyales gaya ng carpet. Punasan nang madalas ang mga ibabaw, at gumamit ng vacuum na may HEPA filter para mabawasan ang pagkalantad. Napakahalaga nito para maprotektahan ang mga bata at alagang hayop na kadalasang nasa sahig. Iwanan ang iyong sapatos sa may pintuan. Maaari nating madala ang mga nakalalasong kemikal sa ating mga tahanan sa pamamagitan ng sapatos natin. Iwasan ang mga nonstick na lutuan hangga't maaari. Puwedeng kumalat ang PFAS sa iyong tahanan dahil sa paggamit ng nonstick na lutuan. Sa halip, subukang gumamit ng cast iron na kawali. Kung gagamit ka man ng nonstick na lutuan, panatilihing mas mababa sa 400° F ang init, at itigil ang paggamit ng kawali kapag nabakbak o nagasgas na ito. Magkaroon ng bentilasyon sa iyong tahanan. Nakatutulong ang pagbubukas ng mga bintana para dumaloy ang hangin at pinipigilan nito ang pagkalantad sa mga nakalalasong kemikal sa hangin at alikabok na nananatili sa loob ng bahay. o ecology.wa.gov/PFAS SaferProductsWA@ecy.wa.gov